Tenió una sobrebuena educación y dimpués d'una prou breu carrera melitar y tres anyadas de experiencia com advogau en temas privatos, viachó ta Grecia y Asia ta continar os suyos estudios. Estió disciplo de Fedro lo Epicúrio, de Filón l'Academico, de Diodoto, de Antíoco de Ascalón, de Zenón y de Posidonio. Ista multiplicidat de mayestros fació que Cicerón metese distintas solucions ta os problemas filosoficos. Os suyos planteyamientos sobre la moral yeran cerca d'o estoicismo, mientres que en gnoseolochía defendeba un scepticismo moderau; todas istas influencias y lecturas darán en o zaguer inte a l'eclecticismo y en ell chuntará la tradición griega, reescribindo-la en latín.